Augustenborg,

**Referat fra MIF hovedbestyrelsesmøde**

**i Augustenborghallerne**

**Onsdag den 11. maj 2022, kl. 19.00**

|  |  |  |  |
| --- | --- | --- | --- |
| **Afdeling** | **Navn** | **Initialer** | **Afbud/deltog** |
| Forretningsudvalg | Bjarne Laugesen | **BL** | **✔** |
| Forretningsudvalg | Per Johannsen | **PJ** | **✔** |
| Forretningsudvalg | H-Bogføring – Anne Christiansen | **AC** | **✔** |
| Forretningsudvalg | Hanne Thomsen | **HT** | **✔** |
| Forretningsudvalg | Jeanette Myllerup | **JM** | **✔** |
| Fodbold | Lasse Duus | **LD** | **✔** |
| Håndbold | Maria Kolmos | **MK** | **✔** |
| Gymnastik | Sarah Thysen + kasserer Mette | **ST** | **✔** |
| Tennis | Thorkild Holm | **TH** | **Afbud** |
| Petanque | Kim Witte | **KIW** | **Afbud** |
| Løb | Karin Wind | **KW** | **✔** |
| Kultur | Kasper Keller Petersen | **KK** | **✔** |
| Linedance | Lars Øhlenschlæger | **LØ** | **✔** |
| Aktivitetsudvalg | Peter Thomsen | **PT** | **✔** |

**Mødeleder:** Bjarne Laugesen

**Referent:** Jeanette Myllerup

**Dagsorden:**

**1. Besøg af DGI**

**2. Aktivitetsudvalg**

**3. Godkendelse af referat fra sidste møde**

**4. Orientering fra formanden**

**5. Orientering fra kasserer**

**6. Børneattester**

**7. Haltider**

**7.5 Hjælp ved byudviklingsmesse**

**8. Nyt fra afdelingerne**

**9. Eventuelt**

***Ad. pkt. 1: Besøg af DGI***

Besøg af Anne Sofie Berg, der er idrætskonsulent (gymnastik) hos DGI. Tema: Hvordan får vi flere medlemmer?

**Generelt**. Anne Sofie fortæller lidt om gymnastik, da denne idrætsgren har oplevet størst frafald efter corona. Det er normalt, at der er frafald, men gymnastikforeningerne i mellem har der været endog meget store udsving på flere hundrede medlemmer. På landsplan er 31 gymnastikforeninger gået frem, mens 57 foreninger er gået tilbage. Sønderborg er på gymnastiksiden gået tilbage med 1600 medlemmer i forhold til andre kommuner.

**Analyse af MIF**. Vi har oplevet stort frafald inden for gymnastik, men også inden for fodbold. Dog er fodbold kommet godt fra start efter corona. Dette kan skyldes, at det er en udendørssport og kan også være hjulpet på vej af EM.

**Fokus**. Generelt skal der hos MIF fokus på de yngste fra 0-12 år og mænd/drenge. Fokusset på mænd/drenge er atypisk, da det på landsplan er den gruppe, der er kommet hurtigst tilbage til idrætten efter corona.

**Årsager til frafald**. Vi håber på bedre medlemstal for 2022, da den manglende opkrævning af kontingent/ingen aktiviteter også kan have indflydelse på vores tal. Eksempelvis opkrævede hverken Kultur eller Fodbold kontingent under corona. Nogle forældre holder måske også igen, da de har været i tvivl om, hvor meget de kunne få for deres kontingent.

Der gættes meget om årsager til frafald, og her kan DGI hjælpe med konkret viden i form af spørgeskemaer, der sendes til nuværende og tidligere medlemmer. Spørgsmålene kan være standardspørgsmål, men også specifikke forenings/idrætstilpassede spørgsmål.

**Målrettet indsats**.Anne Sofie foreslår en målrettet indsats. Gymnastik fortæller, at de påtænker at inddrage skole og børnehave. Aktivitetsudvalget ser aktivitetsdagen den 13. august som en oplagt mulighed for at vise MIF og idræt frem og håber, at alle afdelinger vil være med. Hallen er booket.

**Plan for videre udvikling**.Vi beslutter os for en langsigtet strategi i form af en 2-års plan, der skal iværksættes både som fælles tiltag og ude i de enkelte afdelinger. Måske kunne man også lave nogle fælles tiltag for trænere/instruktører – det er nemlig også svært at rekruttere trænere og instruktører.

**Konklusion**. Der bliver lavet et temamøde med DGI – Datoer aftales senere, men gerne før sommerferien. Om det skal være for både bestyrelsesmedlemmer og trænere aftales også senere.

***Ad. pkt. 2: Aktivitetsudvalg (PT)***

**Vigtige datoer**

**Ringridning**: 8.-11. juli

**Aktivitetsdag**: 13. august

**Børnedisko**: 28. oktober

**80’er-fest**: 29. oktober (billetter kan købes fra 1. juni hos Dreier på Tanken).

**Ringridning i Sønderborg**

MIF får større telt og mulighed for at sælge "ud til vejen" og ikke kun i teltet. Dette betyder, at der bliver brug for mange flere frivillige.

Arbejdsopgaver bliver muligvis som følger, men der kommer mere specifik info på mail via Conventus senere:

**Ølvogn** – skænke fadøl, vand

**Grill** – grille steaks, pølser

**Bar** – fadøl, kage, kaffe, afregning.

**Aktivitetsweekend**

Gerne med aktiviteter fra alle afdelinger også inde i hallen.

Send til Peter, hvis din afdeling går med tanker om nogle særlige arrangementer.

Der bliver naturligvis også spisning + kåring af Årets MIF'er og Ungdoms-MIF'er. Der kommer snart mere info omkring nominering. Stor succes og ros mht. kåring, da der ikke kun anerkendes én person, men flere.

***Ad. pkt. 3: Godkendelse af referat (BL)***

Referatet godkendt uden bemærkninger.

***Ad. pkt. 4: Orientering fra formanden (BL)***

**Nye ansigter i MIF Kultur og Tennis**

Kultur  
Vi byder velkommen til Kasper Keller, der er ny formand for MIF Kultur.

Kasper overtager formandsposten efter Peter Buhl, der nu har fået titlen som Revyansvarlig. Kasper har været i Kultur-bestyrelsen i tre år og har tidligere været formand for en teaterforening i Aalborg.

MIF siger samtidig stor tak til Peter for rigtig mange års aktivitet og for at sætte gang i Kultursalen, både hvad angår revy, men også på musiksiden.

Tennis  
Tennis har fået ny formand i form af Kurt Christensen. Der skal lyder en tak til Thorkild for sit formandsarbejde og Thorkild fortsætter som næstformand.

**Førstehjælpskurser**

DGI laver også førstehjælpskurser, som vi tidligere har efterlyst. DGI skal kende vores ønsker for at kunne finde den rette underviser. Skal det være på tværs af idræt, skal kurset indeholde noget om idrætsskader, tapning og hjertestarter? Der foreslås, at der findes to datoer i august. Mere info følger senere omkring indhold og dato.

**Tennis og ansøgning**

Tennis har søgt til klubhus hos DGI, men beslutningen er udsat fra DGI’s side, da man har fået rigtig mange ansøgninger.

**Opslagstavle** – ved indgang til hal 2. Afdelingsopdelt

Hallen har foreslået placering ved indgang til hal 2. Opslagstavlen bliver med foreningsopdelt, f.eks. MIF, ABK, Skydning osv.

**One.com – One Photo**

15/8 lukker fotogalleri og der kommer ikke noget nyt.

Bjarne sender information ud til alle de afdelinger som har billeder på One.com, om hvad de skal gøre.

***Ad. pkt. 5: Orientering fra kasserer (AC)***

Kørselsskemaet er opdateret og kan findes på hjemmesiden.

***Ad. pkt. 6: Børneattester (BL)***

Børneattester er en fast del af MIFs HB-dagsorden. Der skal indhentes børneattester hvert år, og når der starter ny træner/instruktør. Kommer ind efter sommerferien.

***Ad. pkt. 7: Haltider***

Er indrapporteret, holdopdeling skal være klar 1. august (næsten på plads nu). Der er talt med ABK og Futsal, at hvis der opstår problemer i forhold til tider, så "finder vi en løsning".

Bjarne snakker med Allan om, at de rigtige kontaktpersoner får besked ved ændringer af tiderne i hallerne.

***Ad. pkt. 7.5 Hjælp ved byudviklingsmesse***

MIF har fået henvendelse fra Hertugbyens Bevaringsforening, der vil afholde en Byudviklingsmesse den 12. juni. Forespørgslen går ud på, om MIF vil lave aktiviteter, der kan underholde børnene, mens deres forældre er inde på messen. HB ønsker ikke at deltage.

***Ad. pkt. 8: Nyt fra afdelingerne***

**TENNIS**

Thorkild kunne ikke deltage pga. standerhejsning og drop-in-tennis.

**FODBOLD**

To gode nyheder:   
- Afdelingen har vundet Andelskasse-pris og deltog på Andelskassens Aktionærmøde. Der er tale om Sammen kan vi mere-prisen, der gives for særlig indsats inden for det sportslige område. Med den flotte titel fulgte 15.000 kr.

- Nordeafonden støtter måltavlen med 100 %.

Generelt er der godt gang i holdene.

**GYMNASTIK**

- Der har været afholdt årsmøde, og Jacob er trådt ud af bestyrelsen.

- Gymnastikopvisningen i marts gik fint. Der var 286 betalende gæster, samt alle gymnaster. Det var en rigtig god oplevelse efter 2 år uden opvisning pga corona. Der var gode gæstehold.

- Lige nu mangler afdelingen parkour-instruktører.

- Planlægningen af næste sæson er i gang.

**KULTUR**

Ny formand i form af Kasper Keller, og nyt ansigt i Kultur-bestyrelsen i form af Kristina, der er instruktør på Als Revyen.

Musik

- Der har været koncerter med Almost Irish og NOW. Almost Irish var en fin succes, og det var spændende at høre NOW, da det var egne numre, og der var et spændende sceneshow.

- Senere i maj er der forårskoncert med Mark og Cristoffer, der også kommer igen med julekoncerter.

Revy

- Det har været dejligt at kunne komme til at spille revy igen. Der er revyopstartsmøde 3. oktober.

- Als Revyen er tilmeldt DM i Revy i Juelsminde, der løber af stablen den 2. weekend i september. Als Revyen vandt i 2016 en pris for Bedste Sceneshow.

**LINEDANCE**

Godt samarbejde med gymnastik. Haltider planlægges ved ny sæson gennem Bjarne.

**LØB**

- En enkel udskiftning i bestyrelsen.

- Løb har haft workshop og foredrag af Claus Hechmann, hvis metode de træner efter. Spændende og flot tilslutning. Det samme var tilfældet ved klubbens besøg af fysioterapeut John Heesch fra Kollund Privathospital, der lavede et øvelsesprogram med løbespecifikke øvelser.

- Der startede et nybegynderhold i januar og et nyt vil starte op igen efter sommerferien.

- Løbeklubben har tradition for interne løb, som medlemmerne er meget glade for. Det foregår som regel en almindelig tirsdag – to distancer, og der afsluttes med pølser fra Jespers Pølsevogn.

- Fint gang i klubben, nogle har været til Lillebælt Halvmaraton og andre skal til København.

**HÅNDBOLD**

- Ny tid på plads til Trille/Trolle-bold i skolens gymnastiksal: torsdage 16.30 til 18.00.

- Dameholdet har p.t. 6 faste spillere – mange flere ønskes.

- Der kigges på evt. samarbejde med børnehaven.

***Ad. pkt. 9: Eventuelt***

Mette fra Gymnastik ønsker webkursus – Bjarne kontakter Haug.

Jeanette laver opslag omkring 80’er-fest og børnedisko til mif.dk.

**Næste FU: 5. september 2022**

**Næste HB: 21. september 2022**

Mange hilsener

Jeanette Myllerup  
*Sekretær*